hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy en tr en hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
Poccия 24-ի հերթական սուտը Փաշինյանի ու Քոչարյանի մասին - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Ռուսական պետական հեռուստաալիքը միակողմանի ու կեղծիքով լի ռեպորտաժ է պատրաստել Ռոբերտ Քոչարյանի մասին։
Երեկ՝ մարտի 27-ին, ռուսական Poccия 24 հեռուստաալիքը ռեպորտաժ էր պատրաստել Ռոբերտ Քոչարյանի դատավարության մասին, որն իր միակողմանիությամբ և բազմաթիվ կեղծիքներով գրեթե չի տարբերվում PeH TV-ով մի քանի շաբաթ առաջ ցուցադրված նմանատիպ ռեպորտաժից։
Փաստերի ստուգման հարթակն անդրադարձել էր PeH TV-ի ռեպորտաժին՝  կետ առ կետ նշելով այնտեղ տեղ գտած ապատեղեկատվությունները։ Այժմ, սակայն, անդրադառնանք Poccия 24-ի տարածած կեղծիքին։
Այնինչ իրականում Փաշինյանը դեռևս ոչ մի անգամ չի հայտնել Ռոբերտ Քոչարյանին բանտարկելու ցանկության մասին։ Դա նաև որևէ կերպ չի բխում վերոնշյալ ձայնագրությունից:
Կալանավորումն ու վերադարձը դեպի մեծ քաղաքականություն
Առաջադրված քրեական հոդվածի մասին
Ռեպորտաժում խոսվում է նաև այն մասին, որ Ռոբերտ Քոչարյանին մեղադրում են մի հոդվածով, որն ուժի մեջ է մտել 2009 թվականին, հետևաբար՝ չէր կարող տարածվել 2008 թվականի իրադարձությունների վրա։
Իրականում Ռոբերտ Քոչարյանին մեղադրանք է առաջադրվել 2009 թվականին ընդունված Քրեական օրենսգրքի 300․1 հոդվածով, այն է՝ Սահմանադրական կարգի տապալումը։ 2008 թվականին գործող Քրեական օրենսգրքի 300 հոդվածով ևս նախատեսված էր այսպիսի հանցագործություն, պարզապես՝ 2009-ին ընդունված ՔՕ-ում այն առանձնացված է որպես առանձին՝ 300․1 հոդված։
Այս մասին մանրամասն կարող եք կարդալ այստեղ:
Մեղադրանք առաջադրելով՝ խախտվում է Սահմանադրությունը
Հեղինակը համոզմունք է հայտնում, որ Ռոբերտ Քոչարյանին մեղադրանք առաջադրելով՝ խախտվում է նախագահի՝ Սահմանադրությամբ երաշխավորած անձեռնմխելիությունը։ Իրականում, սակայն, Սահմանադրությամբ ամրագրված է, որ երկրի նախագահն անձեռնմխելի է իր լիազորությունների ժամկետում և դրանից հետո չի կարող հետապնդվել և պատասխանատվության ենթարկվել իր կարգավիճակից բխող գործողությունների համար:
Միևնույն ժամանակ, պաշտոնավարումից հետո անձեռնմխելիությունից զրկելու հիմք կարող է հանդիսանալ պաշտոնավարման ժամանակ իր կարգավիճակի հետ չկապված գործողությունների կատարումը։ Այսինքն՝ նախագահը կարող է քրեական հետապնդման ենթարկվել, եթե վերջինիս գործողությունները չեն եղել իր լիազորությունների շրջանակներում։ Այս դեպքում Քոչարյանը մեղադրվում է բանակն ապօրինի կերպով ներքաղաքական կյանքին ներքաշելու մեջ, ինչն իր պաշտոնեական լիազորություններից ոչ միայն չի բխում, այլև հակասում է դրանց։
Ի դեպ, Փաստերի ստուգման հարթակը դեռևս օգոստոսին անդրադարձ էր կատարել այս հոդվածին և մանրամասն բացատրել, թե ինչքանով էր բանակն առնչություն ունեցել Մարտի 1-ի իրադարձություններին։
Քոչարյանի մասին ոչ մի լավ բառ
Ըստ Քոչարյանի պաշտպանների, վերջինիս մասին լրատվականները չեն գրում ոչ մի դրական լուր։
Իհարկե, այս կեղծ տեղեկատվությանը կարող էինք նաև անդրադարձ չկատարել, սակայն ծիծաղելի է, որ Poccия 24-ի ռեպորտաժը տարածվել է հենց հայկական լրատվականների միջոցով, և հարց է առաջանում, թե ինչպե՞ս է ստացվել, որ Քոչարյանի մասին ոչ մի լավ բան չգրող լրատվականները տարածում են ՀՀ երկրորդ նախագահին բացահայտ սատարող ամբողջովին կեղծ ռեպորտաժը։
Ավելին, օրերս «Իրազեկ քաղաքացիների միավորման» հրապարակած զեկույցի համաձայն, բազմաթիվ լրատվամիջոցներ (օրինակ՝ «5-րդ ալիքը», Yerevam.today կայքը) երկրորդ նախագահին ինտենսիվորեն լուսաբանել են դրական լույսի ներքո:
Ընդհանրապես՝ հեղինակ Ելիզավետա Խրամցովան ռեպորտաժի ողջ ընթացքում աչքի է ընկնում բացահայտ միակողմանի մեկնաբանություններով և լրագրողական էթիկային ոչ հարիր այնպիսի արտահայտություններով, ինչպիսիք են «այս գործում խառնված են քաղաքական հաշվեհարդարը, դատարանների նկատմամբ ճնշումը և Սահմանադրության ուղղակի խախտումը», «Ռոբերտ Քոչարյանի վրա են «բարդել» Մարտի 1-ի պատասխանատվությունը», «այսպես ասված թավշյա հեղափոխության արդյունքում վարչապետ դարձավ Նիկոլ Փաշինյանը, որը եղել է Մարտի 1-ի անկարգությունների կազմակերպիչներից մեկը» և այլն։
Ավելին, ռեպորտաժում մի քանի անգամ հղում է արվում քրեական գործի նյութերին, այնինչ, դրանք առայժմ գաղտնի են, և եթե եղել է դրանց արտահոսք, ապա դա արդեն առանձին քրեական գործ հարուցելու հիմք է:
Հիշեցնենք, որ Poccия 24-ը ռուսական պետական հեռուստաալիք է և ավանդաբար առաջ է մղում պաշտոնական Կրեմլի շահերը։
#113 ՓԱՍՏԱՉԱՓ․ Ադրբեջանական քարոզչությունը ռուսական քարոզչության եթերում
17:06, 26 Սպտ, 2022
Ինչպես էր ռուսական քարոզչությունը կեղծում Բաքվի ագրեսիայի պատկերը՝ այն ներկայացնելով որպես սահմանային միջադեպ։ Մեդիախուճապ՝ հայկական սոցմեդիայում՝ նոր ռազմական էսկալացիայի սպասումով։
#8 FIPVox․ Ռուսական Առաջին ալիքի միակողմանի և թերի ռեպորտաժը Ադրբեջանի ագրեսիայի մասին
15:08, 24 Սպտ, 2022
Ռուսաստանի «Առաջին ալիքի» լրատվական ծրագիրն անդրադարձել է հայ-ադրբեջանական սահմանին ՀԱՊԿ մոնիթորինգային առաքելության օպերատիվ խմբի աշխատանքներին։ Ռեպորտաժը լի է թերի և...
ԱՄՆ դեսպանատունը չի խստացրել ՀՀ սահմանամերձ տարածքներում ուղևորությունների սահմանափակումները
21:05, 23 Սպտ, 2022
Սոցցանցերում տեղեկություն է տարածվում այն մասին, թե Ամերիկայի Միացյալ Նահանգների դեսպանատունը հայտարարություն է տարածել, որով իր քաղաքացիներին արգելում է այցելել...
Վայոց Ձորում ադրբեջանցիները բեռնատարին չեն կրակել
15:36, 23 Սպտ, 2022
Օրերս Ֆեյսբուքյան օգտատեր Արթուր Գրիգորյանը հայտնել էր, որ Երասխից դեպի Տիգրանաշեն գնացող հատվածում ադրբեջանցիների կողմից թիրախավորվել է հայկական բեռնատար մեքենա:...
#113 ՓԱՍՏԱՉԱՓ․ Ադրբեջանական քարոզչությունը ռուսական քարոզչության եթերում
17:06, 26 Սպտ, 2022
Ինչպես էր ռուսական քարոզչությունը կեղծում Բաքվի ագրեսիայի պատկերը՝ այն ներկայացնելով որպես սահմանային միջադեպ։ Մեդիախուճապ՝ հայկական սոցմեդիայում՝ նոր ռազմական էսկալացիայի սպասումով։
#8 FIPVox․ Ռուսական Առաջին ալիքի միակողմանի և թերի ռեպորտաժը Ադրբեջանի ագրեսիայի մասին
15:08, 24 Սպտ, 2022
Ռուսաստանի «Առաջին ալիքի» լրատվական ծրագիրն անդրադարձել է հայ-ադրբեջանական սահմանին ՀԱՊԿ մոնիթորինգային առաքելության օպերատիվ խմբի աշխատանքներին։ Ռեպորտաժը լի է թերի և...
ԱՄՆ դեսպանատունը չի խստացրել ՀՀ սահմանամերձ տարածքներում ուղևորությունների սահմանափակումները
21:05, 23 Սպտ, 2022
Սոցցանցերում տեղեկություն է տարածվում այն մասին, թե Ամերիկայի Միացյալ Նահանգների դեսպանատունը հայտարարություն է տարածել, որով իր քաղաքացիներին արգելում է այցելել...
Վայոց Ձորում ադրբեջանցիները բեռնատարին չեն կրակել
15:36, 23 Սպտ, 2022
Օրերս Ֆեյսբուքյան օգտատեր Արթուր Գրիգորյանը հայտնել էր, որ Երասխից դեպի Տիգրանաշեն գնացող հատվածում ադրբեջանցիների կողմից թիրախավորվել է հայկական բեռնատար մեքենա:...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens